b'\n_START_ARTICLE_\nMasinio naikinimo ginklas\n_START_SECTION_\nTerminas\n_START_PARAGRAPH_\nTermin\xc4\x85 masinio naikinimo ginklas pirm\xc4\x85kart u\xc5\xbera\xc5\xa1\xc4\x97 anglikon\xc5\xb3 prelatas Viljamas Kosmas Gordonas Langas, atkreipdamas d\xc4\x97mes\xc4\xaf \xc4\xaf Gernikos subombardavim\xc4\x85 1937\xc2\xa0m._NEWLINE_Kam gali dabar neskaud\xc4\x97ti \xc5\xa1irdies d\xc4\x97l pasibais\xc4\x97tin\xc5\xb3 skerdyni\xc5\xb3, kan\xc4\x8di\xc5\xb3, daugeriopi\xc5\xb3 baisum\xc5\xb3, pagalvojus apie kar\xc4\x85 Ispanijoje ir Kinijoje? Kaip gali b\xc5\xabti nebaisu, pagalvojus apie, kiek reik\xc5\xa1t\xc5\xb3 kitas masinis karas su visais naujais masinio naikinimo ginklais?_NEWLINE_Tuo metu dar nebuvo branduolini\xc5\xb3 ginkl\xc5\xb3. Iki tol buvo panaudotas tik cheminis ginklas. Japonija tada vykd\xc4\x97 tyrimus su biologiniais ginklais._NEWLINE_Baigiantis Antrajam Pasauliniam karui, po Hirosimos ir Nagasakio subombardavimo, o v\xc4\x97liau, \xc5\xa0altojo karo metu terminas buvo pritaikytas netradiciniams ginklams, ypa\xc4\x8d branduoliniam ginklui. Termin\xc4\x85 branduoliniams ir radiologiniams ginklams pritaik\xc4\x97 Viljamas Safyras.'